הפוני הקטן שלי: הסרט

הפוני הקטן שלי: הסרט (באנגלית: My Little Pony: The Movie) הוא סרט הנפשה אמריקאי-קנדי לכל המשפחה מסוגת פנטזיה, הרפתקאות ומוזיקה משנת 2017 שנוצר על ידי חברות Allspark Pictures ו-DHX Media. הסרט מבוסס על סדרת האנימציה "הפוני הקטן שלי: חברות היא קסם" המבוססת על הדור הרביעי של זיכיון הבובות "הפוני הקטן שלי" של חברת הסברו. הסרט בוים על ידי ג'ייסון תיסן, נכתב על ידי מייגן מקארתי, ריטה הסיאאו ומיכאל פוגל והופק על ידי בריאן גולדנר, סטיפן דייוויס, מרסיה גוונדולין ג'ונס והייוון אלכסנדר. הסרט מתרחש בין העונה השביעית לשמינית של הסדרה, והוא מספר על מלך הסערה אשר פולש לאקווסטריה במהלך פסטיבל החברות. בעקבות הפלישה, הפונים יוצאים למסע מחוץ לגבולות אקווסטריה בשביל למצוא עזרה. במהלך הסרט הפונים מכירים חברים חדשים ומבקרים במקומות חדשים. הסרט כולל שירים שמושמעים על ידי הדמויות. הקרנת הבכורה של הסרט נערכה בניו יורק ב-24 בספטמבר 2017. הסרט הופץ לראשונה ב-6 באוקטובר 2017 בצפון אמריקה על ידי Lionsgate ובקנדה על ידי Entertainment One Films. בישראל הסרט הוקרן לראשונה בבתי הקולנוע בדיבוב עברי ב-5 באוקטובר 2017. אורך הסרט הוא כ-99 דקות. הסרט קיבל ביקורות מעורבות מהמבקרים והוא הרוויח מעל 60 מיליון דולר ממכירות הכרטיסים ברחבי העולם. על בסיס הסרט יוצרו צעצועים, בגדים, מגזינים וספרים. באקווסטריה, הפונים מתכוננים לפסטיבל החברות הראשון שלהם, עליו מפקחת הנסיכה קרן-קסם נצנוץ. החגיגות נעצרות כאשר מלך הסערה פולש לאקווסטריה עם תוכניותיו לגנוב את הקסם של הפונים. כדי להציל את המצב, קרן-קסם נצנוץ, ביישנית, פריפז, קשת בענן, זוהר, פינקי פאי וספייק יוצאים למסע מחוץ לגבולות אקווסטריה. במהלך המסע הפונים פוגשים חברים חדשים, מבקרים במקומות חדשים ועוברים הרפתקאות חדשות. בגרסה העברית והאנגלית רוב המדבבים המקוריים מהסדרה דיבבו גם בסרט. במאיות הדיבוב של הגרסה העברית הן נדיה כהן וליאור ידידיה, ומפיקי הדיבוב הם ליאור ידידיה, יעל אללוף, דן שצברג ואמי בכר. בנוסף דיבבו בדיבוב העברי דן שצברג, עמי מנדלמן, חיים אדן, אמנון וולף, מייה קדוש וליאור ידידיה. בכנס קומיק-קון שהתרחש בשנת 2012, הכותבת הראשית של הסדרה, מייגן מקארתי, אמרה שישנה אפשרות שיהיה סרט עלילתי המבוסס על הסדרה. הסרט הוכרז ב-20 באוקטובר 2014, כאשר ג'ו בלריני צורף כתסריטאי. נשיא אולפני הסברו, סטפן דייוויס, אמר שהסרט נותן הזדמנות להרחיב את עלילת הסדרה, בנוסף הוא הוסיף שזו הזדמנות להרחיב את הזיכיון. הסרט הוא בין הסרטים הראשונים שהופקו באמצעות חברת הסרטים Allspark Pictures שהפיקה גם את סרט הלייב אקשן "Jem and the Holograms" המבוסס על הסדרה "ג'ם וההולוגרמות". צוות ההפקה השתמש במודלים תלת־ממדיים פשוטים בתוכנת Maya כדי לקבוע את מיקומי המצלמה, עדשות, זוויות, תאורה גסה, אופי ומיקום אבזרים. הפקת הסרט הסתיימה ב-29 ביולי 2017. ב-7 באוגוסט 2015 הודיעו שהסרט יופץ ברחבי העולם למעט בסין. הסרט הוקרן בפסטיבל הקולנוע בקאן 2016 יחד עם בכורות נוספות של החברה כדי לעזור למכור את הסרט למפיצים בינלאומיים. הקרנת הבכורה של הסרט נעשתה בניו יורק ב-24 בספטמבר 2017. הסרט הופץ לראשונה ב-6 באוקטובר 2017 בצפון אמריקה על ידי Lionsgate ובקנדה על ידי Entertainment One Films. בישראל הסרט הוקרן לראשונה בבתי הקולנוע בדיבוב עברי ב-5 באוקטובר 2017. ב-22 בספטמבר 2017 הופץ פסקול הסרט הכולל 13 שירים ואורכו 40:14 דקות. את שיר הנושא של הסרט, "Rainbow", ביצעה הזמרת סיה. בגרסה העברית בוצעו 5 שירים בניהול המוזיקלי של נדיה כהן. להלן רשימת השירים שהופיעו בסרט: הפוני הקטן שלי הפוני הקטן שלי: חברות היא קסם Rainbow (שיר של סיה) אתר האינטרנט הרשמי של הפוני הקטן שלי: הסרט (באנגלית) הפוני הקטן שלי: הסרט, ברשת החברתית פייסבוק "הפוני הקטן שלי: הסרט", במסד הנתונים הקולנועיים IMDb (באנגלית) "הפוני הקטן שלי: הסרט", באתר נטפליקס "הפוני הקטן שלי: הסרט", באתר AllMovie (באנגלית) "הפוני הקטן שלי: הסרט", באתר Rotten Tomatoes (באנגלית) "הפוני הקטן שלי: הסרט", באתר Box Office Mojo (באנגלית) "הפוני הקטן שלי: הסרט", באתר Metacritic (באנגלית) "הפוני הקטן שלי: הסרט", באתר אידיבי "הפוני הקטן שלי: הסרט", באתר Hulu סרטים (באנגלית) "הפוני הקטן שלי: הסרט", במסד הנתונים הקולנועיים KinoPoisk (ברוסית) הפוני הקטן שלי - הסרט, במיזם "אישים" לתיעוד היצירה הישראלית